OzLabs/hebrew-wiki-articles huggingface dataset:
אריך פרובסט

אריך פרובסט (בגרמנית: Erich Probst; 5 בדצמבר 1927 – 16 במרץ 1988) היה כדורגלן אוסטרי, ששיחק בעמדת החלוץ.

==ביוגרפיה==

פרובסט נולד ב-5 בדצמבר 1927 בווינה שבאוסטריה. הוא החל את דרכו באדמירה ויין שם תפס מקום קבוע בקבוצה בגיל 17 בלבד. בקיץ 1950 עבר פרובסט לראפיד וינה לאחר ששיחק זמן קצר בווינה הראשונה, והוא זכה עימה באותה עונה בתואר האליפות בו הוא ורוברט דינסט, מלך שערי הליגה לאותה עונה, היוו חלק משמעותי בזכייה. בנוסף לכך היה שותף להצלחה הגדולה שלה עם הזכייה בגביע זנטרופה בו לקח חלק עם חמישה שערים בשתי הופעות. עונת 1951/52 הצליחה עבור פרובסט גם כן עם זכייה נוספת באליפות כשהוא כובש 28 שערים ב-18 הופעות בלבד. ב-9 באוגוסט 1951 כבש את השער 2,600 של הקבוצה בליגה מאז הקמתה בניצחון 0–4 על שטורם גראץ. למרות כי גם עונה אחר כך הציג יכולת כיבושים טובה מעולם לא זכה בתואר מלך שערי הליגה כי ארנסט סטויזפל ורוברט דינסט סיימו לפניו. פרובסט יצר לעצמו שם בינלאומי גדול אך נשאר נאמן לראפיד עד 1956, אז עבר לשחק בגרמניה.

במדי נבחרת אוסטריה ערך פרובסט 19 הופעות וכבש 17 שערים בין השנים 1951–1960. הוא ערך את הופעת הבכורה שלו במשחק ידידות במאי 1951 נגד סקוטלנד. במונדיאל 1954 שנערך בשווייץ היה פרובסט בין החלוצים המובילים של הטורניר כשכבש 6 שערים וסיים עם אוסטריה במקום השלישי. הוא גם כבש שער אחד במשחק בין אוסטריה לשווייץ המארחת, במשחק שזכור עם כמות השערים הרבה ביותר בהיסטוריית המונדיאל, 12 שערים. הוא סיים במקום השני מבחינת כיבושים יחד עם מקס מורלוק הגרמני ויוזף הגי השווייצרי. את משחקו האחרון בנבחרת שיחק ביורו 1960, היורו הראשון בהיסטוריה, נגד צרפת. פרובסט נפטר ב-16 במרץ 1988 היכן שנולד בגיל 60.

==תארים==
;ראפיד וינה
*אליפות אוסטריה (4): 1951, 1952, 1954, 1956
*גביע זנטרופה: 1951
;נבחרת אוסטריה
*מקום שלישי בגביע העולם: 1954
;אישיים
*מלך השערים בגביע מיטרופה: 1951

==קישורים חיצוניים==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני ראפיד וינה
קטגוריה:כדורגלני פ.צ. ציריך
קטגוריה:כדורגלני פירסט וינה
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:כדורגלני מונדיאל 1954
קטגוריה:אוסטרים שנולדו ב-1927
קטגוריה:אוסטרים שנפטרו ב-1988
צבעון מזלגי

צבעון מזלגי (שם מדעי: Pseudochromis dixurus) הוא מין של דג קטן ממשפחת הצבעוניים שבסדרת הדקראים האנדמי לים סוף, ומצוי בעומקים הנעים בין 5–60 מטרים. דג זה קטן יחסית, אורכו 10 סנטימטרים והוא בעל זנב דמוי מזלג.<ref></ref>

צבעון מזלגי חי במערות וכוכים בהם הוא מחפש את מזונו הכולל חסרי חוליות זעירים ודגיגים. הוא מטיל ביצים בצברים.

==קישורים חיצוניים==

==הערות שוליים==

קטגוריה:צבעוניים (משפחת דגים)
קטגוריה:דגים במפרץ אילת
טוקסיקודנדרון גריפיתי

טוקסיקודנדרון גריפיתי (שם מדעי: Toxicodendron griffithii, בכתב סיני 裂果漆, בפין-יין: Lièguǒ qī), הוא מין צמח השייך למשפחת האלתיים. זהו עץ קטן, הגדל ברפובליקה העממית של סין.

==תיאור==
טוקסיקודנדרון גריפיתי הוא עץ קטן. הענפים חשופים או מכוסים בפלומה קצרה.

אורך פטוטרת העלים 5.5–9 סנטימטרים והיא חשופה. הטרף הוא עלה המורכב מ-7–11 עלעלים נוגדים. פטוטרת העלעלים קצרה, אורכה 2–3 מילימטרים, והטרף שלהם מלבני מוארך ומרקמו דמוי עור. אורכו 9–25 סנטימטרים, ורוחבו 4–8 סנטימטרים. בסיס העלעלים דמוי יתד עד מעט מעוגל, ושולי העלעלים ישרים. בכל צד יש בין 15 ל-20 זוגות עורקים משניים המתחברים לעורק המרכזי.

התפרחת באורך 13–22 סנטימטרים. אורך עוקץ התפרחת 5–6. השחלה כדורית, מכוסה בפלומה צפופה. הפרי הוא בית גלעין תת-כדורי שקוטרו 8–10 מילימטרים. צבעו צהוב בהיר מכוסה פלומה זעירה. הקליפה מחורצת כשהפרי בשל. המעטפת עבה דמוית שעווה עם תעלות שרף אורכיות ומעטפת הגלעין דחוסה בעובי 3 × 5 מילימטרים.

==תפוצה==
הצמח גדל ביערות ובסבך שיחים הרריים בגובה בין 1,400 ל-2,500 מטרים מעל גובה פני הים במחוזות סין העממית בדרום-מערב גוויג'ואו ויונאן וגם בדרג'ילינג בהודו.

==טקסונומיה==
העץ תואר לראשונה על ידי הבוטנאי האנגלי ג'וזף דלטון הוקר (Joseph Dalton Hooker). את השם המדעי קבע הבוטנאי הגרמני אוטו קונצה (Carl Ernst Otto Kuntze).

===תת-מינים===
לטוקסיקודנדרון גריפיתי יש שני תת-מינים:
*T. g. Barbatum
*T. g. Microcarpum

==קישורים חיצוניים==

==הערות שוליים==

קטגוריה:אלתיים
קטגוריה:סין: עצים
נקודת קלוד

נקודת קלוד (באנגלית: Claude Point) היא לשון יבשה המהווה את הצד הדרומי של הכניסה למפרץ גויו בצד המערבי של האי ברבנט, בארכיפלג פאלמר שבאנטארקטיקה. 

== היסטוריה ==
=== גילוי חצי האי ===

חצי האי התגלה ומופה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905.

=== מקור השם ===

שמו של חצי האי ניתן לו על ידי ז'אן-באטיסט שארקו.

חצי האי נקרא על שמו של קלוד, חברו של שארקו, שהיה חבר במכון קו האורך הצרפתי (Bureau des Longitudes). 

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA341&lpg=PA341&dq=%22Claude+Point%22+antarctica&source=bl&ots=qbVGywLbua&sig=ACfU3U36U-T6yF4Jhe6m0P-XIRw6-PYZIA&hl=en&sa=X&ved=2ahUKEwji14ioq4vmAhVq5aYKHdk_DngQ6AEwDnoECAoQAQ#v=onepage&q=%22Claude%20Point%22%20antarctica&f=false Sailing Directions (planning Guide) and (enroute) for Antarctica], P 341</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2847 נקודת קלוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2737&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת קלוד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קלוד
Light Years

Light Years (בעברית: שנות אור) הוא אלבום האולפן השביעי של הזמרת-יוצרת האוסטרלית, קיילי מינוג. האלבום יצא לאור ב-25 בספטמבר 2000, על ידי חברת התקליטים פרלופון רקורדס. מתוך האלבום יצאו חמישה סינגלים.

האלבום הגיע למקום הראשון במצעד האלבומים שבאוסטרליה.

== רקע והצלחה ==
לאחר השינוי המוזיקלי שעשתה באלבומה הקודם, חזרה מינוג לעשות מוזיקה שלטענתה הייתה יותר "מיינסטרים". אלבום זה מאופיין בעיקר בשירי פופ ודאנס בדומה לאלבומיה הקודמים. האלבום זכה ברובו לביקורות חיוביות שהחמיאו בעיקר לאור העובדה כי מינוג חזרה לשורשיה המוזיקליים בתחום הפופ והמוזיקה האלקטרונית.

האלבום זכה להצלחה רבה באוסטרליה כאשר הגיע למקום הראשון במדינה ובכך הפך לאלבום הראשון שלה לעשות זאת ואף הגיע למעמד פלטינה מרובעת עם מכירות של 280 אלף עותקים. על מנת לקדם את האלבום, הופיעה והתראיינה מינוג בטלוויזיה, תוך שהיא יצאה לסיבוב ההופעות "On a Night Like This Tour", באירופה ואוסטרליה.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומים שהופקו על ידי ריצ'רד סטאנרד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת פרלופון
תוכינון ירוק-קווים

תוכינון ירוק-קווים (שם מדעי: Chlorurus sordidus) הוא מין של דג ממשפחת התוכינוניים החי במי האזור האינדו פסיפי, לרבות בים סוף. אורכו של דג זה 40 סנטימטרים והוא חי בזוגות או קבוצות קטנות. צבע הנקבות ירוק-זית עם 5–6 כתמים לבנים ואילו צבע הזכרים טורקיז עם לחיים כתומות.

דג זה ניזון מאצות הגדלות על אלמוגים והוא משתמש בשיניו לנגוס בענפי האלמוגים וטוחן אותם בשיני הלוע שלו. האצות מעוכלות ואילו שאריות האלמוגים מופרשות.

בלילות הוא מסתתר ללא תנועה בנקיקי השונית וגופו מפריש מעטה רירי המבודד אותו מהסביבה. בדג זה קיימת הרמפרודיטיות קדם-נקבית.

דג זה תואר על ידי החוקר פטר פורסקל ב-1775.

==קישורים חיצוניים==

== הערות שוליים ==

קטגוריה:טקסונים שתוארו בידי פטר פורסקל
קטגוריה:תוכינונים
קטגוריה:דגים במפרץ אילת
קטגוריה:בעלי חיים שתוארו ב-1775
תוכינון דו-גוני

תוכינון דו-גוני (שם מדעי: Cetoscarus bicolor) הוא מין של דג ממשפחת התוכינוניים החי במי האזור האינדו פסיפי האנדמי לים סוף.
== מאפיינים ==
אורכו של דג זה יכול להגיע ל-50 סנטימטרים והוא בעל נחיריים אחוריים גדולים יותר מהנחירים הקדמיים. הוא חי לבדו או בקבוצות קטנות.

הוא ניזון מאצות הגדלות על האלמוגים. בעזרת שיניו הקדמיות הוא מרסק פיסות אלמוגים וטוחן אותן עד דק בשיני הלוע האצות נעכלות במעי. בדג זה קיימת הרמפרודיטיות קדם-נקבית.

צבע הצעירים לבן והראש כתום. עם ההתבגרות רוב הפרטים נקבות אשר צבען אפור וגבן חום, ואילו צבע הזכרים ירוק עם כתמים כתומים-ורודים בשוליים.

מין זה תואר על ידי החוקר אדוארד ראפל ב-1829.

==קישורים חיצוניים==

==הערות שוליים==

קטגוריה:טקסונים שתוארו בידי אדוארד ראפל
קטגוריה:תוכינונים
קטגוריה:דגים במפרץ אילת
קטגוריה:בעלי חיים שתוארו ב-1829
תוכינון גבנוני

תוכינון גבנוני (שם מדעי: Scarus gibbus) הוא מין של דג ממשפחת התוכינונים החי באזור האינדו פסיפי מים סוף עד לטאיוואן וים סין הדרומי וכן בחלק מאיי האוקיינוס השקט בעומקים של 2 עד 30 מטרים.

אורכו של דג זה 70 סנטימטרים והוא חי לבדו או בקבוצות קטנות. הוא ניזון מאלמוגים אותם הוא מרסק לחתיכות. כמו קרוביו, גם בדג זה מתקיימת רמפרודיטיות קדם-נקבית.

צבע הצעירים ירוק-אפור עם שלושה פסים אפורים-צהובים. צבע הנקבות צהוב בטנן ירוקה עם כתמים אדמדמים על הקשקשים. שינוי המין מלווה במעבר לצבע כחול-טורקיז וצמחייה של בליטה על המצח.

דג זה תואר על ידי החוקר הגרמני אדוארד ראפל ב-1829.

==קישורים חיצוניים==

קטגוריה:בעלי חיים שתוארו ב-1829
קטגוריה:טקסונים שתוארו בידי אדוארד ראפל
קטגוריה:תוכינונים
קטגוריה:דגים במפרץ אילת
Love in Portofino

Love in Portofino (בעברית: "אהבה בפורטופינו") הוא שיר משנת 1959, שהוקלט על ידי הזמרת הצרפתייה דלידה. השיר כולל מילים באיטלקית ובצרפתית, אם כי שמו הוא באנגלית. השיר לא הצליח מיד עם יציאתו, אבל עד מהרה הוא נקלט וזמרים אחדים ביצעו גרסאות כיסוי שלו. גלוריה לאסו ביצעה את השיר בשם "A San Cristina", והוקלטו גרסאות אינסטרומנטליות על ידי אקורדיוניסטים ומנצחים. השיר אומץ כיצירת מופת של דלידה וכסטנדרט פופ של שנות החמישים של המאה העשרים. בסופו של דבר הפך השיר לסמל של העיר פורטופינו אליה הוא מתייחס. ב-2013 הקליט אנדראה בוצ'לי גרסת כיסוי של השיר שהופיעה באלבום באותו שם.

== רקע ==
השיר נכתב באיטלקית בלבד על ידי קיוסו, אבל כשברקלי קיבל את השיר עבור דלידה, הם הוסיפו חלק בצרפתית שנכתב על ידי לארו. השיר הוקלט בסיבוב הופעות של דלידה ביולי 1959 באולפני Hoche בפריז, עם תזמורת בניצוחו של ריימונד לפוור (Raymond Lefèvre). השיר יצא לאור באותו חודש כבי-סייד של השיר "La chanson d'Orpheé".

=== מצעדים ===
{| class="wikitable sortable"
!מצעד (1959)
!מיקום שיא
|-
|צרפת
| style="text-align:center" |15
|-
|ולוניה
| style="text-align:center" |20
|-
|}

== קישורים חיצוניים ==

== הערות שוליים ==

קטגוריה:שירי 1959
קטגוריה:שירים באיטלקית
קטגוריה:שירים בצרפתית
קטגוריה:שירי אהבה
בית הדואר המוסקבאי

בית הדואר במוסקבה (ברוסית: Моско́вский почта́мт) הוא קומפלקס של שירותי דואר, חברות עזר ותחבורה במוסקבה. על פי כמה מקורות, הארגון הוקם בשנת 1700, לטענת אחרים - בשנת 1711.

בית הדואר עבר ממקום למקום ושכן באזורים שונים בעיר. המתחם המפורסם ביותר נמצא בצומת רחוב מיאסניצקאיה ושדרות צ'יסטופרודני.

==גלריה==
<gallery mode=packed heights="160px">
קובץ:Andrei_Vinius_by_L_Gusikov_1874.jpg|דיוקנו של אנדריי ויניוס, ראש בית הדואר במוסקבה, 1874.
קובץ:Shafirov.jpg|דיוקן מנהל הדואר פיוטר שפירוב.
קובץ:Konstantin_Bulgakov_1782_1835.jpg|דיוקן מנהל הדואר קונסטנטין בולגקוב, 1835.
קובץ:2015_01_25_Мясницкая_1_Почтамт.jpg|הכניסה הראשית לבית הדואר במוסקבה, 2015.
קובץ:Мясницкая_ул,_26а.jpg|פתחי החלונות המקושתים של בית הדואר במוסקבה, 2011.
קובץ:Москва,_ул._Мясницкая,_40,_стр._1.JPG|הבניין הראשי של בית הדואר הישן במוסקבה, 2015.
</gallery>

==קישורים חיצוניים==

קטגוריה:מוסקבה: היסטוריה
קטגוריה:רוסיה: דואר
קטגוריה:מוסקבה: מבנים
קטגוריה:בתי דואר
יותם כהן

יותם כהן הוא זמר טנור ישראלי, סולן באופרה הישראלית.

==ביוגרפיה==
כהן כנמורינו ב[[שיקוי האהבה, יחד עם אירה ברטמן]] 
ליצנים"]]
בתור שבלייה דה גרייה ב"[[מנון לסקו"]]
יותם כהן נולד בקיבוץ אילון שבגליל מערבי. בצעירותו היה שחקן כדורעף מצטיין ששיחק בליגת העל והיה קפטן נבחרת הנוער של ישראל באליפות אירופה בהולנד.

יותם כהן למד זמרה באקדמיה למוזיקה בתל אביב ובהמשך במילאנו, לונדון ובודפשט. כבר כסטודנט הוזמן להופיע כסולן עם האופרה הישראלית וגם בהפקות של תזמורות שונות.

=== רפרטואר אופראי ===
ברפרטואר האופראי שלו למעלה מ-30 תפקידים ראשיים בשבע שפות שונות, מתקופת הרנסאנס ועד מוזיקה בת זמננו. הופיע על במות האופרה ברחבי העולם (מינכן, טוקיו, אמסטרדם, בודפשט, רומא, נאפולי, קייב ועוד) ובעשרות הפקות באופרה הישראלית. בין תפקידיו הבולטים.

מוצרט - דון אוטביו ב"דון ג'ובאני", בלמונטה ב"החטיפה מן הארמון", טמינו ב"חליל הקסם".

דוניצטי - ארנסטו ב"דון פסקואלה", אדגרדו ב"לוצ'יה די למרמור", נמורינו ב"שיקוי האהבה",

ורדי - הדוכס ב"ריגולטו", אלפרד ב"לה טרוויאטה", אדורנו ב"סימון בוקנגרה" , פורסטו ב"אטילה", מקדאף ב"מקבת", יסמעאל ב"נבוקו".

פוצ'יני - רודולפו ב"לה בוהם", פינקרטון ב"מאדאם בטרפליי", קוודרוסי ב"טוסקה", דה גריו ב"מנון לסקו" .

ביזה - דון חוזה ב"כרמן"; ליאונקוואלו - קאניו ב"ליצנים"; מסקאני - טוּרידוּ ב"קוולריה רוסטיקנה"; צ'ייקובסקי - לנסקי ב"יבגני אונייגין"; ועוד.

=== פעילות אחרת ===
לצד פעילותו האופראית. מופיע כהן בהרבה קונצרטים של מוזיקה ליטורגית וברסיטלים של השיר האומנותי הגרמני, האיטלקי, הרוסי, הצרפתי, הספרדי והעברי. הוא מתמחה גם בביצוע מוזיקת פולקלור נפוליטנית, דרום אמריקאית, רוסית וישראלית, תוך שימוש ייחודי באיכויות הקול האופראי הקלאסי. בין השאר מופיע בשני מופעי קרוסאובר מיוחדים שלו:

# "אמנית החול והטנור" עם אמנית החול הבינלאומית אילנה יהב.
# "טנור בלאס ווגאס" - ממיטב להיטי פרנק סינטרה בביצוע קולי ייחודי.

כהן מרבה גם להופיע עם רעייתו, זמרת הסופרן אירה ברטמן.<ref></ref><ref></ref><ref></ref>

שישה תקליטורים בביצועיו של כהן יצאו לאור, ובהם, בין היתר, אריות אופראיות, שירים אמנותיים לקול ולפסנתר, מיסה קריולה ושירים דרום-אמריקאיים, ורומנס רוסי.

==קישורים חיצוניים==

;סרטונים ביוטיוב בהם שר יותם כהן:
* [https://www.youtube.com/watch?v=aBwXIHyb5RM אריה ראשונה של אלמאוויווה מתוך "הספר מסביליה" מאת רוסיני, 1994]
* [https://www.youtube.com/watch?v=HXAOnyk0ox8 רומנסה רוסית עממית "פגשתי אותך"]
* [https://www.youtube.com/watch?v=nt3XooTAMsg "ואולי" מאת רחל, לחן מאת י' שרת]
* [https://www.youtube.com/watch?v=1oPFK_42vDY "שיר משמר" מאת נ' אלתרמן, לחן מאת ס' ארגוב]
* [https://www.youtube.com/watch?v=HjSo4tRGeR4 מחרוזת שירים דרום אמריקאיים עם סימפונט רעננה]

== הערות שוליים ==

קטגוריה:זמרי אופרה ישראלים
קטגוריה:זמרים ישראלים במוזיקה הקלאסית
קטגוריה:זמרי טנור
קטגוריה:אילון: אישים
קטגוריה:שחקני כדורעף ישראלים
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו במאה ה-20
אתרים

סמליל קודם של החברה
חברת אתרים בחוף תל אביב - חברה לפיתוח אתרי תיירות בתל אביב-יפו בע"מ (ידועה בשם חברת אתרים או אתרים) היא חברה עירונית בבעלות של עיריית תל אביב-יפו, עוסקת בתכנון, פיתוח, תחזוקה, השכרה וניהול של אתרי תיירות בעיקר באזור החוף של העיר.

==היסטוריה==
חברת אתרים הוקמה בשנת 1968 והייתה בבעלות משותפת של מדינת ישראל באמצעות משרד התיירות (50%) ושל עיריית תל אביב-יפו (50%). עם הקמתה החלה החברה לעסוק בתכנון אזור החוף של תל אביב, כולל נמל יפו ונמל תל אביב שנסגרו בשנת 1965 עם פתיחת נמל אשדוד. תוכנית הפיתוח של "אתרים" התבססה על תוכנית מתאר מקומית לחוף תל אביב של האדריכל האיטלקי לואיג'י פיצ'ינטו, שאושרה בשנת 1965. פיצ'ינטו יצר פרוגרמה שכללה שדרת בתי מלון מודרניים, טיילת לאורך החוף, הסדרת התנועה לאורך החוף, בניית כיכר דמוית פיאצה איטלקית ומתחם מרינה. במסגרת פרויקט הפיתוח הוחלט לפנות לבנות בשטחה של שכונת מחלול מרכז תיירותי שיקשר בין בתי המלון, החופים ושדרות בן-גוריון, ויכלול גם כביש ראשי מקביל לחוף ומגרש חניה. ובמקום שכונת מנשייה הוחלט להקים מרכז עסקים ראשי חדש לעיר. על התכנון המפורט של הפרויקטים השונים הופקדו ארבעה משרדי אדריכלים: "רכטר-זרחי-פרי"(יעקב רכטר, משה זרחי ומיכה פרי) משרד אברהם יסקי, משרד "ניב-רייפר" (רפי רייפר, אמנון ניב) ומשרד ""נדלר, נדלר, ביקסון" (מיכאל נדלר, שולמית נדלר, שמואל ביקסון).

בשנת 2005 מונה במכרז איתמר שמעוני לתפקיד מנכ"ל החברה, אך הועלו טענות נגד המינוי, הטיית המכרז ושינוי תוצאות בדיקת תנאי הסף שלו, שבהם שמעוני לא עמד. אך שר התיירות, אברהם הירשזון, אישר את המינוי. המינוי הביא גם לחקירת משטרה שנסגרה מחוסר ראיות. במאי 2012 הוגשה עתירה לבג"ץ, בבקשה לפתוח שוב את תיק החקירה נגד המינוי. מתשובת המדינה, על ידי רשות החברות הממשלתיות והיועץ המשפטי לממשלה יהודה וינשטיין הודתה המדינה שנפלו פגמים במינויו, אך היא אינה מעוניינת להפסיק את העסקתו.

בשנת 2011 החל מהלך של איחוד הבעלות במתחם חצי האי הירקוני תחת חברה אחת. חברת "אתרים" (שכבר החזיקה בחלק הצפוני של חצי האי הירקוני) רכשה את "החברה לפיתוח תל אביב" שהחזיקה בשטח יריד המזרח.

ביוני 2016 חתמו רשות החברות הממשלתיות ועיריית תל אביב על עסקת הפרדת החזקות, לאחר תהליך ממושך של משא ומתן. במסגרת ההסכם מכרה המדינה לעירייה את החזקותיה בחברת אתרים (50%), המחזיקה ומנהלת אתרי בילוי לאורך רצועת החוף העירונית, וכן את החזקותיה בחברת אוצר מפעלי ים (83%) ובחברה לפיתוח יפו העתיקה (50%).

==מתחמים בניהול החברה==
המתחמים בניהול או בבעלות החברה כוללים, מצפון לדרום:
* יפו העתיקה 
* יריד המזרח
* נמל תל אביב
* מרינה תל אביב
* בנתה את טיילת תל אביב
* פארק התחנה (מתחם התחנה)
* נמל יפו

==קישורים חיצוניים==
* 
* 
* 

==הערות שוליים==

קטגוריה:תל אביב-יפו: חברות עירוניות
וולוו סדרה LV60

וולוו סדרה LV60 (בשוודית: Volvo LV60-series) היא סדרת משאיות קלות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1929–1932 בשוודיה.

יוצרו כ-2,970 יחידות.

==מדגמי סדרה "LV60"==
* "LV60" – בדגם הורכב מנוע 6 צילינדרים 3,010 סמ"ק
* "LV61" – בדגם הורכב מנוע 6 צילינדרים 3,010 סמ"ק.
* "LV65" – בדגם הורכב מנוע 6 צילינדרים 3,366 סמ"ק.
* "LV66" – משקל ברוטו כולל כושר מטען מקסימלי – 3.5 טון.
* "LV67" – משקל ברוטו כולל כושר מטען מקסימלי – 3.5 טון.
* "LV68" – משקל ברוטו כולל כושר מטען מקסימלי – 3.25 טון.
* "LV69" – משקל ברוטו כולל כושר מטען מקסימלי – 3.25 טון.

==תצורות דגמי "וולוו סדרה LV60"==

* משאית קלות.
* אוטובוס.

== תמונות ==
<gallery mode="packed" heights="120">
קובץ:Volvo LV61 Bus 1930.jpg| וולוו דגם "LV 61", שנת 1930 – אוטובוס
קובץ:1930 Volvo LV60.jpg| וולוו דגם "LV 60"
קובץ:Volvo LV63 Truck 1929.jpg | וולוו דגם "LV 63", שנת 1929
קובץ:Volvo LV61 Truck 1930.jpg| וולוו דגם "LV 61", שנת 1931
קובץ:Volvo LV65 Lastbil 1931.jpg| וולוו דגם "LV 65", שנת 1931
קובץ:Volvo LV60 Truck 1932 2.jpg| וולוו דגם "LV 60", שנת 1932
קובץ:Volvo LV60 Truck 1932.jpg | וולוו דגם "LV 60", שנת 1932
קובץ:Volvo LV63 Truck 1930.jpg| וולוו דגם "LV 63", שנת 1930
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV76
* וולוו סדרה LV71

== קישורים חיצוניים ==

== הערות שוליים ==

סדרה LV60
קטגוריה:משאיות קלות
קטגוריה:דגמי אוטובוסים
קטגוריה:כלי רכב שהושקו ב-1929
קטגוריה:כלי רכב שוודיים
סוכנות הכבישים הפדרלית (רוסיה)

סוכנות הכבישים הפדרלית (ברוסית: Федеральное дорожное агентство, Росавтодор) היא הסוכנות הממשלתית הרוסית האחראית לפקח על ענף תחבורת הכבישים והנדסת התחבורה ברוסיה.

סוכנות הכבישים הפדרלית היא גוף ממלכתי האחראי על יישום תוכניות ופרויקטים מיוחדים ופדרליים, מדעיים וטכניים בתחום התחבורה היבשתית, כולל תוכנית המודרניזציה של מערכת הכבישים הרוסית.<ref>[http://en.rosavtodor.ru/ Federal Road Agency of Ministry of Transport of the Russian Federation] </ref>

ניהול הכבישים הפדרליים מתבצע על ידי סוכנות הכבישים הפדרלית ישירות כמו גם באמצעות מערכת המפעלים הממלכתיים הפדרליים וסניפיהם, האחראים על ניהול יעיל של דרכים פדרליות וארגון עבודות בניית כבישים, שחזור, תיקון ותחזוקה.

הסוכנות חולשת על 50,700 קילומטרים של כבישים פדרליים, 5,560 גשרים ומעברים עיליים בנוסף לרכוש הנדרש כדי להבטיח תפקוד כל השנה של הכבישים הפדרליים.

עלות הנכס המנוהל שבשליטת סוכנות הכבישים הפדרלית היא כ-608 מיליארד רובל.

הסוכנות פועלת בהתאם לחוקת הפדרציה הרוסית, חוקים פדרליים, צווי נשיא הפדרציה הרוסית, החלטות שהוצאו על ידי ממשלת רוסיה, בהתאם להסכמים בינלאומיים והוראות וצווים של משרד התחבורה של הפדרציה הרוסית.

ראש סוכנות הכבישים הפדרלית ממונה או מפוטר על ידי ממשלת רוסיה בהצעת שר התחבורה של הפדרציה הרוסית.

== קישורים חיצוניים ==

* 

== הערות שוליים ==

קטגוריה:רוסיה: ארגונים ממשלתיים
קטגוריה:רוסיה: כבישים
נתיבי רוסיה

חברת נתיבי רוסיה (ברוסית: Государственная компания «Российские автомобильные дороги»; מרוסית: החברה הממלכתית "כבישים רוסיים", בקיצור: «ГК Автодо́р») היא חברת ממשלתית לשירותי תשתית לבנייה וניהול הכבישים המהירים ברוסיה. החברה הוקמה בשנת 2009 ומשרדיה ממוקמים במוסקבה.<ref></ref> החברה נמצאת בבעלות משרד התחבורה של רוסיה והיא מקצה ומנהלת כספים מהתקציב הפדרלי להקמה, פיתוח ותפעול כבישים מהירים. היא מושכת השקעות מהמגזר הפרטי ביישום פרויקטים ארוכי טווח של תשתיות.<ref name="exportgov"></ref>
== היסטוריה ==
החברה הוקמה ביולי 2009 על פי צו של נשיא רוסיה, דמיטרי מדבדב, שנועד להאיץ פיתוח תשתיות תחבורה יבשתיות ברוסיה, בעיקר בענף סלילת הכבישים. בפברואר 2019 ראש ממשלת רוסיה מדבדב פיטר את ראש החברה סרגיי קלבאך בעקבות שערורייה שבה נתקלו ליקויים בתקצוב פרויקט כביש הטבעת המרכזי של מוסקבה, במקומו מונה ויאצ'סלב פטושנקו. במרץ אותה שנה פטושנקו הודיע כי העיכובים והליקויים בבנייה נבעו משאלות בענייני האדמות וסכסוכים פנימיים במחוז בו נסלל הכביש ושאינם קשורים לחברה.<ref></ref>

בשנים 2013–2016 הודיעה החברה על מכרזים לעשרה פרויקטים רחבי היקף, כולל מימון, הקמה ותפעול של ארבעה מקטעים המובילים לכביש הטבעת של מוסקבה כמו גם בניית הכביש המהיר החדש בין מוסקבה לסנקט פטרבורג והכביש לצמדולינה, המהווה חלק ממערך התחבורה של נובורוסייסק. כמו כן הוצאו מכרזים לתכנון, שיפוץ ותפעול של קטע כביש M1 וחוזי הפעלה לשני קטעי כביש M4.<ref name="exportgov"></ref>
== קישורים חיצוניים ==

* 

== הערות שוליים ==

קטגוריה:מוסקבה: חברות
קטגוריה:רוסיה: כבישים
וולוו סדרה LV76

וולוו סדרה LV76 (בשוודית: Volvo LV76-series) היא סדרת משאיות קלות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1934–1940 בשוודיה.

יוצרו כ-2,250 יחידות.
==תצורות==
* משאיות קלות.
* כבאיות.

==מדגמי סדרה "LV76"==
* "LV76" – כושר מטען מקסימלי – 1.0 טון.
* "LV77" – כושר מטען מקסימלי – 1.25 טון.
* "LV78" – כושר מטען מקסימלי – 1.5 טון.
* "LV79" – יוצר משנת 1936.

== תמונות ==
<gallery mode="packed" heights="120">
קובץ:Volvo LV 77 Truck 1935 2.jpg| וולוו דגם "LV 77", שנת 1935
קובץ:Volvo LV 79 Truck 1939.jpg| וולוו דגם "LV 79", שנת 1939
קובץ:Volvo LV 76 Truck 1934.jpg| וולוו דגם "LV 76", שנת 1934
קובץ:Volvo LV 76 Truck 1935.jpg| וולוו דגם "LV 76", שנת 1935
קובץ:Volvo LV 79 D Truck 1938.jpg| וולוו דגם "LV 79", שנת 1938
קובץ:| וולוו דגם "LV 76"
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV60
* וולוו סדרה LV71
* וולוו לונגנוז

== קישורים חיצוניים ==

* [https://br.wheelsage.org/volvo/lv_series/15358/pictures/209210/ "וולוו סדרה LV76" - תמונה] (wheelsage.org/volvo/lv_series)

== הערות שוליים ==

סדרה LV76
קטגוריה:משאיות קלות
קטגוריה:כבאיות
קטגוריה:כלי רכב שהושקו ב-1934
קטגוריה:כלי רכב שוודיים
המלחמה לאחר המלחמה

המלחמה לאחר המלחמה הוא סרט תיעודי ישראלי משנת 1969 בבימויו של מיכה שגריר.

בסרט יש שילוב של צילומים בזמן אמת יחד עם קטעי ארכיון ויומני חדשות והוא מתאר את התקופה מיד לאחר מלחמת ששת הימים כאשר מצד אחד מלחמת ההתשה בבקעת הירדן ומנגד דיסקוטקים ותחרויות יופי בתל אביב.

את המוזיקה חיבר נחום היימן שחיבר את הלחן לשיר "מרדף" למילותיו של ירון לונדון ומושר בפי חוה אלברשטיין. בסוף הסרט מופיעה להקת חיל הים עם הסולנית רבקה זהר בשיר "מה אברך" של רחל שפירא ויאיר רוזנבלום.

איורי הכותרות של הסרט הם של דוש.

התסריט נכתב על ידי משה הדר והקריינים הם ירון לונדון ואלימלך רם. לונדון מקריא את שירו "גשר אלנבי" ("גשר ביילי"). כמו כן יש בסרט קטעים של תוכניות קול ישראל מאז בקולותיהם של דניאל פאר ורבקה מיכאלי.

בסרט יש גם קטע מבוים של צנחן ישראלי פצוע (אורי גולדשטיין) שמקבל טיפול לצד מחבל שנפצע באותו מרדף.
==תקציר העלילה==
המלחמה הסתיימה, הגנרלים שמחים ומתחבקים אחד עם השני. אלבומי ניצחון נמכרים בכמויות, העם זורם לעיר העתיקה ולכותל המערבי. המיתון נגמר, יש שגשוג. אלימלך רם מראיין צעירים על דעתם על הגלולה למניעת היריון.

קבוצת שבויים מצריים מוחזרת למצרים, נאצר נואם כי "מה שנלקח בכוח יוחזר בכוח". הגנרלים המצריים האשמים בתבוסה נידונים למאסר ודרגותיהם מוסרות. מטוסי טופולב מביאים ציוד צבאי מברית המועצות לצבא המצרי המתחמש.

מלחמת התשה בחזית המצרים והירדנית. כפר רופין ומעוז חיים מופגזים קשות. לווית הרוגי המשחתת אילת והפגזת בתי הזיקוק בסואץ כתגמול. ובתל אביב עסקים כרגיל. אנשים מבלים בדיזנגוף והגרלת מפעל הפיס נמשכת. אורי אבנרי מכתיר את "מלכת המים".

עיתונאים מה-BBC מראיינים פעילי אש"ף בירדן בעת אימונים והם אומרים כי מטרתם להשמיד את ישראל. הם מראיינים גם נערים פלסטינים בשיעורים בהם הם מתחייבים להשמיד את ישראל.

פיגועי תופת, גונאר יארינג מנסה לתווך ללא הצלחה. משה דיין מדבר על "המלחמה לאחר המלחמה". התזמורת הפילהרמונית הישראלית מנגנת בסיני. טקס השבעת צנחנים בכותל. נכי מלחמה בבית הלוחם.

לאחר מרדף בבקעה מובאים למיון צנחן פצוע ראש (אורי גולדשטיין) ומחבל פצוע חזה. הם עוברים ניתוח ושוכבים זה ליד זה.

==קישורים חיצוניים==

* 
* 
* 

קטגוריה:סרטים תיעודיים ישראליים
קטגוריה:סרטי 1969
קטגוריה:סרטי שחור-לבן ישראליים
קטגוריה:סרטים בעברית
קטגוריה:מלחמת ההתשה בתרבות
דוד יוסף בורנשטיין

דוד יוסף בורנשטיין (נולד בחמיאלניק, פולין, 25 בדצמבר 1884 או 1885; נספה בשואה) היה, מדקדק, מורה לעברית ומחבר ספרי לימוד.

למד בבית המדרש ללשון העברית בברלין בו הוכשרו מורים צעירים וותיקים ללימוד השפה העברית ברחבי יהודי גרמניה. לאחר השלמת לימודיו לקח חלק חשוב בהנחלת השפה העברית והתרבות העברית בעם היהודי.

חלק חשוב ביצירתו עסק בניתוח יצירותיו של הסופר והמשורר חיים נחמן ביאליק, והוא פרסם בנושא זה מאמרים רבים. עבודתו זו זכתה לשבחים מצדו של ביאליק עצמו, שכתב כי בעבודה של בורשטיין נגלו לו עצמו רבדים שלא היה מודע להן.

בשנת 1936 הוציא לאור בגרמניה חוברת בעברית שהכילה לקט מבואר ומפורש של סיפורי אגדות מלוקטים מן המקורות. החוברת הייתה מיועדת לתלמידים בבתי ספר לעברית, והיא הודפסה על ידי הוצאה ראובן מס בברלין כחלק מסדרה חדשה של פרסומים שנקראה בשם "גליונות".

== ספרים שכתב ==
* "הספר הראשון של התינוקות", ספר לימוד לעברית, יצא בווינה בשנות העשרה של המאה העשרים. חובר יחד עם עקיבא רוזנבוים.
* "מבוא לשפה העברית של היום הזה", יצא בברלין בשנות העשרים של המאה העשרים.
* "גליונות לתלמידים", ספר לימוד לעברית, יצא בברלין בהוצאת שטינברג את זלס, 1938.

== פרסומים אחרים ==
* "למקורות שירי ביאליק - על אילת השחר", מסה שפורסמה בעיתון דבר כ' תמוז תרצ"ו, 10 ביולי 1936.
* דברים שכתב על ביאליק הופיעו בכרך התשיעי (תש"ה) של "כנסת - דברי סופרים לזכר ח. נ. ביאליק" בהוצאת מוסד ביאליק.
* כתב ערכים על תלמוד באנציקלופדיה יודאיקה (אשכול).

== לקריאה נוספת ==
* 
* ברוך קרופניק, [http://jpress.org.il/Olive/APA/NLI_heb/SharedView.Article.aspx?href=HARETZ%2F1935%2F11%2F22&id=Ar01101&sk=2915A7AC אהבה לביאליק], הארץ, 22 בנובמבר 1935
* ישראל זמורה, [http://jpress.org.il/Olive/APA/NLI_heb/SharedView.Article.aspx?href=HARETZ%2F1945%2F05%2F25&id=Ar00502&sk=11B8D10E "כנסת" ספר תשיעי], הארץ, 25 במאי 1945
* ע.ב.ג., [http://jpress.org.il/Olive/APA/NLI_heb/SharedView.Article.aspx?href=DAV%2F1947%2F09%2F26&id=Ar00503&sk=00C5691F לזכרו של דוד יוסף בורנשטיין]. דבר, 26 בספטמבר 1947
* גצל קרסל: [http://jpress.org.il/Olive/APA/NLI_heb/SharedView.Article.aspx?href=DAV%2F1947%2F09%2F23&id=Ar00506&sk=438C1FB7 אלה אזכרה].דבר, 23 בספטמבר 1947
* גצל קרסל: לכסיקון הספרות העברית בדורות האחרונים, כרך א (1965), עמ' 193–194.
* אברהם מאיר הברמן, [http://jpress.org.il/Olive/APA/NLI_heb/get/image.ashx?kind=snippet&href=HARETZ%2F1952%2F08%2F29&id=Ar00503&ext=.png&pr=Ar0050300 לחקר שירת ביאליק], הארץ, 29 באוגוסט 1952
* דוד יוסף בורנשטיין, בתוך: ידיעות גנזים, 81 (ניסן תשל"ג), שנה 10 כרך ה: סופרים עברים שנספו בשואה, עמ' 334–340
* 
== הערות שוליים ==

קטגוריה:בוגרי אוניברסיטת ציריך
קטגוריה:סופרים יהודים פולנים
קטגוריה:סופרים יהודים גרמנים
קטגוריה:אנשי חינוך יהודים פולנים
קטגוריה:אנשי חינוך יהודים גרמנים
קטגוריה:סופרי ילדים ונוער יהודים
קטגוריה:סופרים ומשוררים שנספו בשואה
קטגוריה:חוקרי שירה
קטגוריה:בלשנים ולשונאים עבריים
קטגוריה:בלשנים ולשונאים יהודים פולנים
קטגוריה:בלשנים ולשונאים יהודים גרמנים
קטגוריה:ילידי 1884
וולוו טיטאן

וולוו טיטאן (בשוודית: Volvo Titan) היא סדרת משאיות כבדות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1951–1973 בשוודיה.

יוצרו 39,700 יחידות.
==דגמים==
* דגם "L395", בדגם הורכב מנוע "וולוו" מסוג "Volvo VDF", יוצר בין השנים 1951–1952
* דגמי "L395-495", יוצרו בין השנים 1953–1965, בדגמים שיוצרו בין השנים 1953–1965 הורכב מנוע "וולוו" מסוג "Volvo D96" (מנוע דיזל), בדגמים שיוצרו בין השנים 1954–1965 הורכב מנוע "וולוו" מסוג "Volvo TD96" (מנוע טורבו-דיזל)
* דגמי "N88", יוצרו בין השנים 1965–1973, בדגמים שיוצרו בין השנים 1965–1973 הורכבו 2 סוגי מנועים: מנוע "וולוו" מסוג "Volvo D100" (מנוע דיזל), ומנוע "וולוו" מסוג "Volvo TD100" (מנוע טורבו-דיזל). בין דגמי "N88" יוצר דגם שהוגדר כמשאית סמי-טריילר כבדה, והחלק העיקרי בה הוא הגורר אליו ניתן לחבר נגררים שונים
* דגם "L39" – יוצר משנת 1951, דגם שנבנה למשימות תובלה למרחקים ארוכים
* דגם "L49" – יוצר משנת 1951, דגם שנבנה למשימות תובלה למרחקים ארוכים
===דגמים צבאיים===
דגמי "וולוו טיטאן" אשר נבנו עבור צבא שוודיה נרכשו על ידי הכוחות המזוינים של שוודיה. הדגמים נבנו בשתי גרסאות שונות, התבססו על גרסאות הבסיס האזרחיות של "וולוו".
* "L495 4x2 Titan", דגם "L49506 S 1", בדגם הורכב מנוע "וולוו" מסוג "TD67C" (טורבו-דיזל), סוג הנעה: 4x2, יוצר בין השנים 1959–1965
* "N88 6x4", דגם "NB88-52T-S", בדגם הורכב מנוע "וולוו" מסוג "TD100A" (טורבו-דיזל), סוג הנעה: 6x4, יוצר בין השנים 1965–1973

== תמונות ==
<gallery mode="packed" heights="120">
קובץ:Volvo truck in Iraq.JPEG | "וולוו טיטאן" (צולם בעיראק)
קובץ: Volvo L 49506 130 Truck 1960.jpg| "וולוו טיטאן" דגם "L 495", שנת 1960
קובץ:Volvo N88 Truck 1973.jpg | "וולוו טיטאן", דגם N88, שנת 1973
קובץ:Volvo L495 Titan Truck 1965 2.jpg | "וולוו טיטאן" דגם "L495", שנת 1965
קובץ: Volvo L495 Titan Truck 1965.jpg| "וולוו טיטאן" דגם "L495", שנת 1965
קובץ: 1960 Volvo Titan. Spielvogel.jpg| "וולוו טיטאן", שנת 1960
קובץ:Aanleg en verbeteren van wegen, dijken en spaarbekken, aanleg betonwegen, arbeid, Bestanddeelnr 161-1242.jpg | "וולוו טיטאן"
קובץ:Tankwagen slipte op de Utrechtsebrug, overzicht, Bestanddeelnr 917-8676.jpg | "וולוו טיטאן"
קובץ:Volvo L4951 Titan Tiptop Truck 1965.jpg | "וולוו טיטאן" דגם "L4951 Titan Tiptop", שנת 1965
קובץ:Oevlk 20 - Volvo.jpg | "וולוו טיטאן" דגם "Tiptop"
</gallery>

==ראו גם==
* וולוו
* וולוו F88
* וולוו ויקינג
* וולוו F10, F12, F16

==לקריאה נוספת==
* [http://www.volvotrucks.com/en-en/home.html היסטורית משאיות וולוו] (volvotrucks)

== קישורים חיצוניים ==

* 
* [https://www.flickr.com/photos/burminordlicht/33578365568 "וולוו טיטאן" - תמונה] (flickr.com/photos)

== הערות שוליים ==

טיטאן
קטגוריה:משאיות
קטגוריה:כלי רכב שהושקו ב-1951
קטגוריה:כלי רכב שוודיים
קטגוריה:כלי רכב צבאיים
הפיתול המצחי העליון

הפיתול המצחי העליון (באנגלית: Superior frontal gyrus) או בקיצור ה-SFG הוא פיתול בקליפת המוח, העליון מבין ארבעת הפיתולים שבאונה המצחית וחלק מן האונה הקדם מצחית. הפיתול תחום צידית (לטרלית) על ידי החריץ המצחי העליון, מרכזית (מדיאלי) על ידי החריץ האורכי ואחורית על ידי החריץ הקדם-מרכזי. צידית לו נמצאהפיתול המצחי האמצעי ואחורית לו נמצא הפיתול הקדם-מרכזי המהווה את מקום משכנו של האזור המוטורי העיקרי.

== תפקוד ==
הפיתול מעורב בתפקודים קוגניטיביים גבוהים, אשר ככל הנראה ייחודיים למוח האנושי כמו דיבור וצחוק, ממחקר אשר השתמש בשיטת PET על מנת לחקור את המעגלים המוחיים המעורבים בגמגום נמצא כי הפיתול פעיל ביתר שאת בעת גמגום, עובדה אשר מעמדה אותו כרכיב בהנעת דיבור רצוני, עם זאת מחקרים מאוחרים יותר לא הצליחו לשחזר את פעילות זו. כמו כן החוקר הישראלי יצחק פריד מצא כי גרייה של אזורים ב-SFG גוררת פרץ צחוק בלתי נשלט, כאשר העוצמה של הצחוק ומשך הזמן שלו תלויים ביחס ישר לעוצמת הגריה. נוסף לתפקידים אלו לפיתול תפקיד מרכזי בתהליכים מטא קוגניטיביים של מודעות עצמית.

==קישורים חיצוניים==

== הערות שוליים ==

קטגוריה:האונה המצחית
בריג'יט קיפר

ד"ר בריג'יט קיפר (בצרפתית: Brigitte Kieffer; נולדה ב-26 בפברואר 1958) היא נוירוביולוגית מולקולרית צרפתיה, במקור מהעיר קלישי, הידועה במחקריה על קולטני אופיואידים. תחומי ההתמחות שלה כוללים: פסיכיאטריה מולקולרית, התמכרות, הפרעות מצב רוח, כאב, והפרעות התפתחות. לד"ר קיפר יש מוניטין בינלאומי בתחום קולטני אופיואידים. היא פילסה את הדרך להבנה טובה יותר של פעולות המוח הקשורות למחלות נפשיות, כאב והתמכרות. כיום, קיפר ממשיכה לחקור בנושא והיא מובילה צוות של מעל 300 חוקרים וחוקרות.<ref name=":0"></ref>

== קורות חיים ==
קיפר למדה נוירוביולוגיה באוניברסיטת שטרסבורג שם עבדה כפרופסור עד שעזבה את התפקיד לטובת הובלת מחקר במכון הלאומי לחקר הבריאות והרפואה בצרפת<ref name=":0" />. ב-2001 היא חזרה לשטרסבורג והמשיכה את מחקרה במכון לגנטיקה וביולוגיה מולקולרית ותאית (IGBMC) , היא הובילה את IGBMC עד 2013. בינואר של אותה שנה היא מונתה לפרופסור לפסיכיאטריה באוניברסיטת מקגיל במונטריאול כמנהלת מדעית של מרכז המחקר במכון לבריאות הנפש דאגלס . ב 19 במרץ 2014 קיפר קיבלה את פרס לוריאל-אונסק"ו לנשים במדע בזכות עבודתה המשמעותית על מכניקות המוח הקשורות בכאב והתמכרות לסמים.<ref name=":1"></ref><ref name=":0" />

== מחקר ==
ב-1992, קיפר הצליחה לשכפל ולבודד גן המקודד לקולטן אופיואידים במוח שקשור לשיכוך כאבים, משימה שמדענים עבדו עליה ללא הצלחה במשך 15 שנה. ההצלחה של ד"ר קיפר סללה את הדרך לפיתוחים רבים בתחום משככי הכאבים, טיפולים כנגד התמכרות ותרופות לדיכאון. הגן שבודדה קיפר מקודד לחלבון האחראי על ייצור קולטני אופיואידים היכולים לשכך כאבים, לגרום להנאה ולעזור להתמודדות עם לחץ. הקולטנים האלו מופעלים על ידי תרופות שיכולות לגרום להתמכרות. הבנה עמוקה יותר של תפקוד קולטנים אלו יכולה לעזור לחוקרים להבין יותר טוב התמכרות, הפרעות מצב רוח ומחלות נפשיות.<ref></ref><ref name=":2"></ref> התגליות של קיפר הובילו לפיתוח של משככי כאבים חדשים וטיפולים חדשים להתמכרות.

המחקר של קיפר כולל הרבה מחקרים אחרים העוסקים בהתמכרות לאופיואידים. היא בדקה איך נסיגת הרואין (מספר סימפטומים שנגרמים ממחסור בהרואין אצל מכורים) גורמת לדיכאון אצל עכברים. המחקר שלה הראה כי לאחר חשיפה ממושכת להרואין, העכברים סובלים מדיכאון ברגע שהחומר מתפנה מהגוף. במסגרת המחקר של ד"ר קיפר מנסים גם להבין איך אפשר לתרגם את הממצאים שלה לבני אדם. במספר ניתוחים שלאחר המוות שבוצעו בקורבנות התאבדות מצאו כי צפיפות קולטני האופיואידים מסוג MOR (קולטני אופיואידים בעלי רגישות גבוהה לשני אנדורפינים) במוח גבוהה מאוד בהשוואה לאנשים ללא הפרעות פסיכיאטריות קודמות. תגלית זו מעידה על קשר בין התאבדות ודיכאון לצפיפות קולטני אופיואידים MOR במוח. היא בחנה את התאוריה הזו בעכברים והגיעה למסקנה כי אכן יש קשר בין MOR לדיכאון.<ref></ref><ref name=":2" />

== פרסים ==
* ב-2004 זכתה קיפר בפרס ריצ'רד לנסברי של אקדמיית המדעים.
* ב-2012 זכתה בפרס למוניקה למדעי המוח
* ב-2013 מונתה לחברה באקדמיה הצרפתית למדעים<ref name=":0" />
* ב-2014 קיבלה את פרס לוריאל-אונסקו לנשים במדע בבניין אונסקו בפריז, צרפת. היא קיבלה את הפרס על "העבודה המדהימה שלה על תפקוד המוח שקשור לכאב, מחלות נפש והתמכרות לסמים". פרס זה מוענק על ידי קרן לוריאל ואונסקו לנשים אשר תרמו רבות למדע. בריג'יט קיפר נבחרה לקבל את הפרס כנציגת אירופה בזכות עבודתה באוניברסיטת שטרסבורג, צרפת.<ref name=":1" />

==קישורים חיצוניים==

== הערות שוליים ==

קטגוריה:נוירולוגים צרפתים
קטגוריה:זוכות פרס לוריאל-אונסק"ו לנשים במדע
קטגוריה:מדעניות צרפתיות
קטגוריה:צרפתיות שנולדו ב-1958
טרפרגליים

טרפרגליים (שם מדעי: Mantispidae) היא משפחה של חרקים מסדרת הארינמלאים המונה ארבע תת-משפחות וכ-400 מינים, ששלושה מהם נפוצים בארץ ישראל.
== מאפיינים ==
דומים במראם לגמלי שלמה, אך בעלי רגליים קדמיות המופנות אחורה ואז כלפי מעלה.

בני משפחה זו נפוצים באזורים חמים טרופיים וסובטרופיים והם מתפתחים בעל גלגול שדרגות הזחלים שונות זו מזו. הם טפילים של פרוקי-רגליים אחרים. בדרגה הראשונה הזחל פעיל וזריז. הזחל בדרגה השנייה דומה לזחל של זבליות. בדרגה האחורנה מתפחל דמוי איבר טוויה המשמש לטווית הפקעת בה הזחל יתגלם.

חלק מהמינים פעילים בלילה וחלקם פעילים ביום (כולל מינים שמחקים צרעות). הרגליים הקדמיות משמשות לאחיזת הטרף הכולל חרקים אחרים והחרק הולך רק על הרגליים האחוריות.

==קישורים חיצוניים==

* 

קטגוריה:בעלי חיים טפיליים
קטגוריה:מרושתי-כנף
נחכה לך

"נחכה לך" הוא סינגל שהקליטו המוזיקאים הישראלים נתן גושן וישי ריבו. השיר יצא לאור ב-24 בנובמבר 2019 כסינגל הרביעי מתוך אלבומו החמישי של נתן גושן, באתי לחלום, על ידי חברות התקליטים יוניסל וטדי הפקות. שיר זה יצא כחלק מקידום הופעתם של גושן וריבו בהיכל מנורה מבטחים.<ref></ref>

== רקע וכתיבה ==
השיר נכתב והולחן על ידי נתן גושן והופק על ידי גלעד שמואלי. השיר הוא בסגנון הרוק אשר משלב בתוכו את סגנון המוזיקה היהודית.

באוקטובר 2019 הושמע השיר בבכורה בהופעתם המשותפת של גושן וריבו באמפי לייב פארק בראשון לציון.

עם יציאתו נכנס השיר אל המקום הרביעי במצעד השבועי של Noise Chart,<ref></ref> ואל המקום השמיני במצעד השבועי של מדיה פורסט.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.<ref></ref>

== וידאו קליפ ==
טרם פורסם הווידאו קליפ המלא לשיר, האודיו הרשמי של השיר הועלה לערוץ היוטיוב של גושן ב-24 בנובמבר 2019, בסמוך לצאת הסינגל.<ref name=":0"></ref>

נכון לאפריל 2023 מונה הצפיות של הקליפ ביוטיוב עומד על כ-27 מיליון.<ref name=":0" />

== ביקורת ==

גל אוחובסקי סקר את השיר במאקו וטען שזהו שיר הדתה. כנגד סקירה זו נמתחה ביקורת רבה.<ref></ref><ref></ref>

יוסי חרסונסקי נתן לשיר ביקורת מעורבת תוך שהעניק לו שלושה כוכבי זהב מתוך חמישה.<ref></ref>

==גרסאות כיסוי==
לשיר יצאו גרסאות כיסוי רבות בהם של יעקב שוואקי ודובי מייזעלס וגרסה ווקאלית של אודי דמארי.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997007707359905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי נתן גושן
קטגוריה:שירי ישי ריבו
קטגוריה:דואטים
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים על אלוהים
קטגוריה:סינגלים שהגיעו למקום הראשון במצעד הרשמי של גלגלצ
ססיליה בואוסאט

ססיליה בואוסאט (באנגלית: Cecilia Bouzat; נולדה ב-10 בדצמבר 1961) היא ביוכימאית ארגנטינאית, העוסקת בתחום הפרעות נוירוביולוגיות. בשנת 2007 מונתה כעמיתה לאומית, על ידי חבר השופטים למדעי הנשים במדע, בארגנטינה. בשנת 2014 זכתה בואוסאט בפרס לאוריאל אונסקו לנשים במדע . ב-2015 הופיעה ברשימת 100 הנשים של רשת החדשות BBC.

בואוסאט היא חברת המועצה הלאומית למחקר מדעי וטכני בבואנוס איירס, עובדת כסגנית מנהלת של המכון למחקר ביוכימי של באיה בלאנקה בארגנטינה והיא חוקרת בעלת שם בתחום הפרמקולוגיה של עצבי העברה. בואוסאט מתגוררת כיום בעיר מולדתה, באיה בלנקה, שבפרובינציית בואנוס איירס.

== ילדות והשכלה ==
בואוסאט נולדה ב-10 בדצמבר 1961 בבאיה בלנקה, שבארגנטינה, כבת שלישית מבין שישה ילדים. היא גדלה בבית משכיל - שני הוריה היו אקדמאים, וכך גם שני סביה. הסביבה האקדמית שבה גדלה עודדה את בואוסאט להתעניין במדע. בגיל צעיר החלה להתעניין במקצועות הריאלים, כגון מתמטיקה, פיזיקה, כימיה וביולוגיה. בואוסאט אומרת שבמהלך שנתה השנייה או השלישית באוניברסיטה החליטה שהיא רוצה לעסוק במדעים. בזמן לימודיה באוניברסיטה, היא גילתה שהיא יכולה להשתתף במחקר שעסק בקולטנים מוסקריניים, מה שהפך לנושא הדוקטורט שלה. היא סיימה את הדוקטורט שלה במדעים ביוכימיים מהאוניברסיטה הלאומית של הדרום שבבאיה בלנקה, בואנוס איירס, ארגנטינה בשנת 1985.

ב-1985 ביקרה בואוסאט 5 חודשים בארצות הברית באוניברסיטת ייל והשתתפה במחקר בתחום האלקטרופיזיולוגיה. לאחר סיום הדוקטורט, היא עברה עם משפחתה, לשנה למינסוטה. היא פרסמה חמישה מאמרים באותה השנה. את הפוסט-דוקטורט השלימה בואוסאט במאיו קליניק שברוצ'סטר בשנת 1994.

== קריירה ==
בואוסאט התמקדה בתקשורת בין מערכת העצבים לשרירים: כיצד תאי מוח מתקשרים בינם לבין עצמם, ובינם לבין השרירים. מחקריה המוקדמים התמקדו ברצפטור ציס-לופ (Cys-Loop), כיצד הוא קשור לסינפסות, איך הוא מאיץ את תהליך התקשורת בין נוירונים, ואיך חומרים כימיים (כמו תרופות או סמים) יכולים להשפיע על חלבוני הממברנות הספציפיים במערכת העצבים. בהמשך מחקרה בדקה את הקשר בין רצפטורים ניקוטיניים להפרעות נוירולוגיות.

המחקר של בואוסאט פתח אפשרויות יישומיות לטיפולים בבעיות בתקשורת שבין המוח לשרירים, אשר גורמות לבעיות נוריולוגיות בבני אדם, כגון אלצהיימר, דיכאון והתמכרויות.

== פרסים ומענקים ==
בשנת 2005 זכתה בואוסאט במלגת גוגנהיים במדעי הטבע. בשנת 2007 קיבלה מלגת מחקר מאגודת לוריאל-אונס"קו לנשים במדע התומכת בנשים העוסקות במדע. בשנת 2014 קיבלה בואוסאט פרס מאותו הגוף ממנו קיבלה את המלגה "על תרומתה להבנתנו של תקשורת תאי מוח ושרירים". פרס זה מציין חמש נשים מופרדות גאוגרפית (כל אחת מיבשת שונה - אמריקה הלטינית, אמריקה הצפונית, אירופה, אסיה, ואפריקה ומדינות ערב), שמחקרן תרם משמעותית למדע. בואוסאט היא הארגנטינאית השלישית שזכתה בפרס. בעקבות קבלת הפרס היא זכתה לשבחים מהשר הארגנטינאי למדעים ומנשיאת ארגנטינה כריסטינה פרננדס דה קירשנר.

בשנת 2015 צוינה בואוסאט ברשימת מאה הנשים של ה-BBC, ("").

== חיים אישיים ==

בואוסאט נשואה ואם לבן ובת.

== קישורים חיצוניים ==

* [http://awardsandwinners.com/winner/?name=cecilia-bouzat&mid=/m/0zc3qwt#sthash.11Vl1sCX.dpuf Awards and winners - Cecilia Bouzat]

== הערות שוליים ==

קטגוריה:ביוכימאיות
קטגוריה:מדענים ארגנטינאים
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:זוכות פרס 100 נשים (BBC)
קטגוריה:זוכות פרס לוריאל-אונסק"ו לנשים במדע
קטגוריה:ארגנטינאיות שנולדו ב-1961
קטגוריה:ארגנטינאים שנולדו ב-1961
קונופיתיים

קוֹנוֹפִּיתיים (שם מדעי: Conopidae) היא משפחה של חרקים מסדרת הזבובאים המונה כ-800 מינים הנפוצים ברחבי העולם בעיקר באקלים חם ויבש. בישראל מצויים 30 מינים. זבובים אלה מגיעים לאורך 4–25 מילימטרים.

הרימות טפילות בתוך גופם של חרקים כצרעות, דבורים, נמלים, צרצרים, תיקנים וזבובאים אחרים. הנקבה מטילה את הביצה על הפונדקאי תוך כדי תעופה ולצורך כך משתמשת באיבר דמוי פצירה המצוי בקצה הבטן.
הביצה מוחדרת לתוך בטן הפונדקאי או מוטלת עליו. הרימה ניזונה לאחר הבקיעה בבטן הפונדקאי ובשלבים מאוחרים יותר היא עוברת לרקמות החזה עד למותו. ההתגלמות נעשית בתוך הפונדקאי. הבוגרים ניזונים מצוף ומתאפיינים בחדק ארוך ומפותח.

==קישורים חיצוניים==

* 

== הערות שוליים ==

קטגוריה:טקסונים שתוארו בידי פייר אנדרה לטריי
קטגוריה:זבובאים
קטגוריה:בעלי חיים טפיליים
קטגוריה:בעלי חיים שתוארו ב-1802
ליתוקרפוס דאלבטוס

ליתוקרפוס דאלבטוס (שם מדעי: Lithocarpus dealbatus, בכתב סיני 白皮柯, בפין-יין: Bái pí kē), הוא מין צמח השייך לסוג ליתוקרפוס במשפחת האלוניים. זהו עץ שגובהו עד 20 מטרים, הגדל בדרום-מזרח אסיה.

==תיאור==
ליתוקרפוס דאלבטוס הוא עץ שגובהו עד 20 מטרים. הענפים מכוסים בפלומה קצרה חומה.

פטוטרת העלים מכוסה בפלומה קצרה חומה ואורכה 1–2 סנטימטרים. הטרף ביצתי, סגלגל מוארך עד דמוי רומח. אורכו 7–14 סנטימטרים, ורוחבו 2–5 סנטימטרים, והוא בעל מרקם נייר עבה עד עור. גונו אפרפר בחלק העליון המכוסה בפלומה קצרה חומה. בסיס העלה דמוי יתד, וקצה העלה מחודד. שולי העלים שלמים. העורק המרכזי בולט מעט בחלק העליון ומעט מכוסה פלומה. בכל צד יש בין 10 ל-13 עורקים משניים המתחברים לעורק המרכזי. עורקים שלישוניים בולטים בחלק העליון.

התפרחות הזכריות מקובצות בקצה הענפים, עד 15 סנטימטרים. התפרחות הנקביות הן לעיתים הרמאפרודיטיות באורך עד 20 סנטימטרים. הספלולים במקבצים בין 3 ל-5. מקבץ הבלוטים הוא באורך 5–8 סנטימטרים. ממדי הספלול המעוגל 0.8–1.4 × 1–1.8 סנטימטרים, כשהוא מכסה מחצי מהבלוט ועד כולו. הבלוט סגלגל עד ביצתי, קטן במקצת מהספלול וקצהו מעוגל עובי הקליפה כמילימטר אחד. עונת הפריחה היא באוגוסט עד אוקטובר. הבלוט מבשיל באוגוסט עד אוקטובר שנה אחר-כך.

==תפוצה==
הצמח גדל ביערות לחים, יחד עם אורן יונאן, אשוחית ומינים אחרים של אלוניים בגובה בין 1,000 ל-2,800 מטרים מעל גובה פני הים במחוזות סין העממית גוויג'ואו, דרום-מערב סצ'ואן, דרום-מערב טיבט ויונאן. כמו גם בבהוטן, צפון-מזרח הודו, צפון לאוס, דרום-מזרח מיאנמר, וייטנאם וצפון תאילנד.

==טקסונומיה==
העץ תואר לראשונה על ידי שלושה: הבוטנאי האנגלי ג'וזף דלטון הוקר (Joseph Dalton Hooker), הבוטנאי הסקוטי תומאס תומסון (Thomas Thomson), והבוטנאי הגרמני-הולנדי פרידריך אנטון וילהלם מיקל (Friedrich Anton Wilhelm Miquel). את השם המדעי קבע הבוטנאי הגרמני-אמריקני אלפרד רדר (Alfred Rehder).

העץ שייך לסוג ליתוקרפוס במשפחת האלוניים.

===תת-מינים===
לליתוקרפוס דאלבטוס יש שני תת-מינים:
*Lithocarpus dealbatus subsp. dealbatus
*Lithocarpus dealbatus subsp. leucostachyus

==קישורים חיצוניים==

* [https://treesandshrubsonline.org/articles/lithocarpus/lithocarpus-dealbatus Lithocarpus dealbatus (Hook. f. & Thomson ex Miq.) Rehder]

==הערות שוליים==

קטגוריה:צמחים שתוארו ב-1919
קטגוריה:טקסונים שתוארו בידי אלפרד רדר
קטגוריה:אלוניים
קטגוריה:סין: עצים
ג'ואל פריי

ג'ואל פריי (באנגלית: Joel Fry; נולד ב-20 במאי 1984) הוא שחקן ומוזיקאי אנגלי.

==ביוגרפיה==
פריי נולד בלונדון בשנת 1984. הוא בוגר האקדמיה המלכותית לאמנות הדרמה.

הוא הופיע במספר סדרות טלוויזיה בממלכה המאוחדת, בעיקר בקומדיות מצבים כגון "White Van Man", "Trollied" ו-"Plebs". פריי גילם את היזדהר זו לוראק בסדרת הפנטזיה "משחקי הכס", ואת קרל מרקס בסיטקום "W1A".

פריי הוא חבר בלהקה בשם "Animal Circus" שהוציאה מיני-אלבום (EP) בשנת 2012.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2008
| 10,000 לפנה"ס
| dir="ltr" | 10,000 BC
| לוקיבו
|
|-
| 2010
| תמרה דרו
| dir="ltr" | Tamara Drewe
| סטיב קאלי
|
|-
| 2018
| בנימין
| dir="ltr" | Benjamin
| סטיבן
|
|-
| rowspan="2" | 2019
| יסטרדיי
| dir="ltr" | Yesterday
| רוקי
|
|-
| הנסיכה איימי
| dir="ltr" | Princess Emmy
| סיזר
| דיבוב 
|-
|2020
|אהבה, חתונה והכל מהתחלה
|Love Wedding Repeat
|בריאן
|
|-
| rowspan="3" |2021
| קרואלה
| dir="ltr" | Cruella
| ג'ספר
|
|-
|
| dir="ltr" | In the Earth
|ד"ר מרטין לורי
|
|-
| ניקולס
| dir="ltr" | A Boy Called Christmas
| מאט
|
|-
| rowspan="3" |2023
|
|Bank of Dave
|יו
|
|-
|
| dir="ltr" | Haunting of the Queen Mary
|פטריק קולדר
|
|-
|
|The End We Start From
|R
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2006; 2009
|
| dir="ltr" | The Bill
| דארל קאנינגהם / בקסטר ריאן
| סדרת טלוויזיה (5 פרקים)
|-
| 2008
|
| dir="ltr" | Massive
| סווינג
| תפקיד ראשי, 6 פרקים
|-
| 2009
|
| dir="ltr" | No Signal!
| תפקידים שונים
| סדרת טלוויזיה (6 פרקים)
|-
| 2011–2012
|
| dir="ltr" | White Van Man
| דארן
| תפקיד ראשי, 13 פרקים
|-
| 2011–2013
|
| dir="ltr" | Trollied
| לייטון
| תפקיד ראשי, 35 פרקים
|-
| rowspan="3" | 2012
| 2012
| dir="ltr" | Twenty Twelve
| קרל מרקס
| סדרת טלוויזיה (4 פרקים)
|-
| בדלאם
| dir="ltr" | Bedlam
| ליאם
| סדרת טלוויזיה (פרק אחד)
|-
|
| dir="ltr" | Public Enemies
| דארן נאן
| מיני-סדרה
|-
| 2013–2016
| פלבס
| dir="ltr" | Plebs
| סטילקס רופוס יוריסאס
| תפקיד ראשי, 22 פרקים
|-
| 2014–2017
| W1A
| dir="ltr" | W1A
| קרל מרקס
| סדרת טלוויזיה (2 פרקים)
|-
| 2014–2015
| משחקי הכס
| dir="ltr" | Game of Thrones
| היזדהר זו לוראק
| סדרת טלוויזיה (8 פרקים)
|-
| rowspan="2" | 2015
|
| dir="ltr" | Death in Paradise
| סטיב טיילור
| סדרת טלוויזיה (פרק אחד)
|-
|אתה, אני והאפוקליפסה
| dir="ltr" | You, Me and the Apocalypse
| דייב בוסלי
| תפקיד ראשי; 10 פרקים
|-
| 2016
| שקרים פשוטים
| dir="ltr" | Ordinary Lies
| בילי "טוק" טוקינגטון
| עונה שנייה
|-
| 2018
|רקוויאם
| dir="ltr" | Requiem
| האל
| מיני-סדרה
|-
| 2019
|
| dir="ltr" | This Time with Alan Partridge
| רוד
| סדרת טלוויזיה (פרק אחד)
|-
| 2022 - הווה
|לו הייתי פיראט
| dir="ltr" | Our Flag Means Death
| פרנצ'י
| תפקיד ראשי (2 עונות); 18 פרקים
|}

==דיסקוגרפיה==
===Animal Circus===
*2012 – Snakes and Ladders

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1984
ל'רוי פופ ווקר

ל'רוי פופ ווקר (באנגלית: LeRoy Pope Walker; 7 בפברואר 1817 – 23 באוגוסט 1884) היה מזכיר המלחמה הראשון של קונפדרציית המדינות של אמריקה ("הקונפדרציה") במלחמת האזרחים האמריקנית.
==ראשית חייו==
ל'רוי ווקר נולד ליד האנטסוויל, אלבמה ב-1817 לג'ון ויליאם ווקר ולמטילדה פופ, בתו של ל'רוי פופ. הוא התחנך אצל מורים פרטיים ולמד באוניברסיטאות באלבמה ובוירג'יניה. לפני שהגיע לגיל 21 הוא כבר התקבל ללשכת עורכי הדין. ב-29 ביולי 1850 הוא נשא לאישה את אליזה דיקסון פיקט. הוא שימש בכמה משרות באלבמה. ב-1853 הוא התפטר ממשרתו כשופט כדי להתמקד בעסקי עריכת דין. הוא נמנה עם תומכי הפרישה מן האיחוד.
==מלחמת האזרחים==
הקבינט הראשון של הקונפדרציה. ווקר עומד מימין.
על פי עצתם של כמה ממקורביו של ווקר, כולל אחיו ריצ'רד, מינה אותו נשיא הקונפדרציה, ג'פרסון דייוויס למזכיר המלחמה, אף על פי שדייוויס לא הכירו אישית. הוא היה אנרגטי ומלא ביטחון בתמיכתו בקונפדרציה, אך לא היה בעל הכשרה צבאית. הלחצים והקשיים שהיו כרוכים במשרתו בקבינט השפיעו מאוד על מצב בריאותו. במרץ 1861 מדינות הדרום שפרשו מן האיחוד מינו נציגים מיוחדים שנסעו לאותן מדינות דרומיות שטרם פרשו. ווקר מונה להיות נציג אלבמה לוועידת הפרישה של טנסי, שם הוא קרא בפומבי את חוקי הפרישה של אלבמה וניסע לשכנע את הפוליטיקאים של טנסי להצביע באופן דומה.

באפריל 1861, זמן קצר לאחר פרוץ מלחמת האזרחים שהחלה בקרב פורט סאמטר, חזה ווקר שוושינגטון די. סי. ובוסטון יפלו בידי הקונפדרציה עוד לפני ה-1 במאי אותה שנה. אף על פי כן, אירועים אלו לא התרחשו והפעם האחרונה שצבאו של הגנרל רוברט אדוארד לי פלש לשטח כלשהו של מדינות הצפון היה המערכה על פנסילבניה שהסתיימה בקרב גטיסברג שהסתיים בניצחון צבא האיחוד. לאחר קרב זה לא ניסתה הקונפדרציה לנסות ולפלוש לשטחי האיחוד.

החל מאוגוסט 1861 עודד דייוויס את ווקר לקבל על עצמו את תפקיד נציג הקונפדרציה באירופה. ווקר לא נענה להצעה, אך ב-16 בספטמבר התפטר מתפקידו. דייוויס העניק לו דרגת בריגדיר גנרל בצבא הקונפדרציה והוא פיקד על חילות המצב במוביל ובמונטגומרי, אלבמה עד אשר במרץ 1862 הוא התפטר. באפריל 1864 הוא שב לצבא הקונפדרציה ושימש בו כשופט צבאי.
==לאחר המלחמה==
לאחר המלחמה שב ווקר לעסקי עריכת הדין והמשיך לגלות עניין בפוליטיקה. הוא נפטר ב-1884 ונטמן בבית הקברות מייפל היל שבהאנטסוויל.

==קישורים חיצוניים==

* [https://web.archive.org/web/20110808161855/http://www.csawardept.com/history/Cabinet/LPWalker/index.html Leroy Pope Walker". The Confederate War Department. Archived from the original on 2011-08-08.]
* [https://www.findagrave.com/memorial/11101 ל'רוי פופ ווקר] באתר Find a Grave
* 

קטגוריה:פוליטיקאים דרומיים במלחמת האזרחים האמריקנית
קטגוריה:אנשי צבא הקונפדרציה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1817
קטגוריה:אמריקאים שנפטרו ב-1884
כיכר הקתדרלה בווילנה

כיכר הקתדרלה, יוני 2010
כיכר הקתדרלה בווילנה (בליטאית: Katedros aikštė) היא הכיכר הראשית של העיר העתיקה בוילנה, בירת ליטא, מול קתדרלת וילנה הנאו-קלאסית. הכיכר מהווה מיקום מרכזי בחיים הציבוריים בעיר, ממוקמת במעבר הרחובות הראשיים ומשקת את המגוון התרבותי בעיר. באתר זה מתקיימים באופן קבוע ירידים וכינוסים של אנשי עיר, מצעדים צבאיים, אירועים ציבוריים דתיים ורשמיים, אטרקציות והופעות גדולות, הצדעות ראש השנה ותערוכות. זה לא רק המיקום התוסס והחשוב ביותר בעיר, אלא הוא גם אחד הסמלים המשמעותיים והידועים ביותר של ליטא כולה.

כיכר הקתדרלה נוסדה בסוף המאה ה-19, במהלך שחזור הקתדרלה ושופצה. בעבר היה האזור מאוכלס בצפיפות ונבנה עם בתים מימי הביניים והרנסאנס. חלקים מהאזור נכבשו גם על ידי הטירה התחתית. לאחר הקמת כיכר חדשה הוא הפך לשטח הפתוח הראשי של מרכז התקציב. שם נערכו המצעדים הצבאיים הרוסיים ושם נערך רחוב השנתי. היריד של קזימיר נערך. בשנת 1905 הוקמה אנדרטה ליקטרינה הגדולה (מאת מארק אנטוקולסקי). לאחר שנכבשה העיר על ידי גרמניה בשנת 1915 והממשל הפולני הורשה לשלוט בעיר, האנדרטה נהרסה. היריד של קזימיר הועבר לכיכר אוקישקקי (כיכר לוקיסקיס). בעידן המודרני נערכים באתר ירידים וחגיגות באופן קבוע. שם ממוקם עץ חג המולד הגבוה ביותר בעיר, כמו גם מספר קישוטים אחרים לחג המולד. שם גם מתקיימות החגיגות הציבוריות השנתיות של הסילבסטר.

==קישורים חיצוניים==

קטגוריה:וילנה
קטגוריה:אירופה: כיכרות